ออมสิน ลุยออกสลาก 1 แสนล้าน
ออมสิน ลุยออกสลาก 1 แสนล้าน แถมลุ้นคอนโด และทองคำ ยันไม่หวั่นผลกระทบการชุมนุม
17 พ.ค. 2553

ออมสิน ลุยออกสลาก 1 แสนล้าน แถมลุ้นคอนโด และทองคำ ยันไม่หวั่นผลกระทบการชุมนุม 
นายเลอศักดิ์ จุลเท ผู้อำนวยการธนาคารออมสิน กล่าวว่า ธนาคารออมสินเปิดรับฝากสลากออมสินพิเศษงวดใหม่ อายุ 3 ปี รับฝากหน่วยละ 50 บาท เบื้องต้นตั้งเป้าหมายจำหน่ายสลาก 1 แสนล้านบาทในช่วง 9 เดือนหลังจากนี้ 
ทั้งนี้สลากดังกล่าวให้ผลตอบแทน 3 ต่อ โดยต่อที่ 1 ฝากครบ 1 ปี ได้รับดอกเบี้ยหน่วยละ 0.50 บาท ฝากครบ 2 ปีได้รับดอกเบี้ย 1.125 บาท ฝากครบ 3 ปี ได้รับดอกเบี้ย 1.875 บาท ต่อที่ 2 มีสิทธิลุ้นรางวัลที่ 1 มูลค่า 10 ล้านบาท จำนวน 2 รางวัล และต่อที่ 3 ยังลุ้นรางวัลพิเศษทุกวันที่ 16 ของทุกเดือนเป็นเวลา 9 เดือนติดต่อกัน รวม 12 รางวัลมีให้เลือกถึง 3 แบบ มูลค่ารางวัล 1.2 ล้านบาท ได้แก่ คอนโดมิเนียมให้เลือกได้ 2 ทำเล , ทองคำและรถยนต์ดัดแปลงเพื่อการพาณิชย์พร้อมทองคำ 
" ผลจากการชุมนุมและความพยายามของเจ้าหน้าที่ในการสลายชุมนุมไม่กระทบต่อผลการดำเนินงานของธนาคารมากนัก โดยผลการดำเนินงานในช่วง 4 เดือนที่ผ่านมาธนาคารสามารถขยายเงินฝาก สินเชื่อ และสินทรัพย์ ขยายตัวได้ทอย่างละเท่าๆ กันที่ 9.8 หมื่นล้านบาท โดยมีกำไรกว่า 5.9 พันล้านบาทแล้ว " นายเลอศักดิ์กล่าว